সিত্রাং

মোহাম্মদ আব্দুল ওয়াহিদ

সিডর নার্গিস আইলা কতো

ঝড় অতীতে

সিত্রাং এলো মাঠ কাঁপিয়ে

জোর গতিতে।

সাগর জলে জোয়ার তুলে

যেই আসিলো

সাগর পারের মানুষগুলো

সেই কাঁদিলো।

সুখের দারুণ স্বপ্ন ছিল

যেই বাড়িতে

সিত্রাং এসে দেখা দিলো

সেই কাড়িতে।

নতুন ঘরে উঠবে যাদের

স্বপ্ন ছিলো

সিত্রাং এসে তাদের জীবন

কেড়ে নিলো।

ঘুমের ঘরে টিনের ছালে

গাছ পড়িতে

তিনটি জীবন চলে গেলো

সেই তড়িতে।

হয়নি যাওয়া সাধের তৈরি

সেই বাড়িতে

যাওয়া হলো মরণ রথের

যেই গাড়িতে।

ধ্বংসলীলা কেবল ছিল

যার মতিতে

তার কাহিনী লিখা হলো

হাল-নথিতে।

জানিনা আর আছে কতো

ঝড় খনিতে

কবে এসে ঝাপটা মারে কোন ধ্বনিতে।

রচনাকালঃ ২৯/১০/২০২২

কলমেঃ মোহাম্মদ আব্দুল ওয়াহিদ

সহকারী শিক্ষক

মৈশাষী সরকারি প্রাথমিক বিদ্যালয়

বালাগঞ্জ, সিলেট।